Node.js এই সমস্যা সমাধানের জন্য একটু আলাদা স্টাইল ফলো করে। এটি সব রিকোয়েস্টকে একটি থ্রেড থেকেই সার্ভ করে। এই মুল থ্রেডে চলা আপনার প্রোগ্রামের কোড কিন্তু ঠিকি synchronously এক্সিকিউট হয় কিন্তু যখনই সেখানে একটি সিস্টেম কল ঘটে তখনি Node.js সেটাকে ইভেন্ট লুপে পাঠিয়ে দেয় যার সাথে থাকে একটি কলব্যাক ফাংশনও। এতে করে মুল থ্রেড কখনই ফ্রিজ হয়ে থাকবে না এবং নতুন নতুন রিকোয়েস্ট নিতেই থাকবে। যখনি ইভেন্ট লুপের দায়িত্বে থাকা ব্লকিং অপারেশনের কাজ শেষ হয়ে যাবে তখনি ইভেন্ট লুপ সেই কলব্যাক ফাংশনকে এক্সিকিউট করার জন্য V8 এর কাছে পাঠিয়ে দিবে। এই কলব্যাকের কাছে অপারেশন এর রেজাল্টও থাকবে। এতে করে মুল থ্রেড বা মুল প্রোগ্রাম ব্লকিং অপারেশনের কারনে ব্লক হয় না। তাহলে এবার ইভেন্ট লুপের এই কাজকে আরও বিস্তারিত ভাবে জানতেই হচ্ছে এখন -